section_heading: Povijest sastava
paragraph_text: Smatra ih se prvim psihodeličnim rock sastavom. Prvi album Jefferson Airplane Takes Off izdali su u ožujku 1966. godine. Priključivanjem Grace Slick Jefferson Airplane dobiva ženskog vokala, koji će imati veliku ulogu u izgradnji njihove popularnosti. Najveću popularnost ostvaruju svojim drugim albumom Surrealistic Pillow iz 1967. godine. Taj se album popeo na visoko 3. mjesto Billboard ljestvice albuma odmah iza The Beatlesa i njihovog albuma Sgt. Pepper's Lonely Hearts Club Band. Sastav se razilazi 1973. godine, no već 1974. godine doživljava okupljanje pod imenom Jefferson Starship i potpuno mijenja stil glazbe. Nakon raspada grupe Jefferson Airplane, Jorma Kaukonen i Jack Casady su osnovali grupu Hot Tuna.